तोविनो थॉमस
तोविनो थॉमस (जन्म 21 जनवरी 1989) एक भारतीय अभिनेता और फिल्म निर्माता हैं जो मुख्य रूप से मलयालम फिल्मों में काम करते हैं। उन्होंने 2012 में फिल्म प्रभुविंते मक्कल से शुरुआत की थी। उन्होंने फ़िल्म एबीसीडी (2013), 7थ डे (2014) और एन्नु निंटे मोइदीन (2015) में अभिनय किया। उन्होंने नेटफ्लिक्स की सुपरहीरो फिल्म मिन्नल मुरली (2021) में मुख्य किरदार की भूमिका निभाई है। वे फिल्म किलोमीटर्स एंड किलोमीटर्स के सह-निर्माता रहे। 21 जनवरी 2021 को उन्होंने अपना खुद का प्रोडक्शन हाउस - तोविनो थॉमस प्रोडक्शंस लॉन्च किया। काला उनके अपने प्रोडक्शन हाउस की पहली फ़िल्म है जिसमें उन्होंने प्रतिपक्षी की भूमिका भी निभाई है।